CELEX: C2004/168/21
Language: et
Date: 2004-06-26 00:00:00
Title: Kohtuasi T-154/04: Hagi, mille Daniel Bauwens esitas 22. aprillil 2004 Euroopa Ühenduste Komisjoni vastu

26.6.2004   
            
            
               ET
            
            
               Euroopa Liidu Teataja
            
            
               C 168/11
            
         Hagi, mille Daniel Bauwens esitas 22. aprillil 2004 Euroopa Ühenduste Komisjoni vastu
   (Kohtuasi T-154/04)
   (2004/C 168/21)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 22. aprillil 2004 hagi, mille on Euroopa Ühenduste Komisjoni vastu esitanud Daniel Bauwens, elukoht Brüssel, esindajad advokaat Sébastien Orlandi, advokaat Albert Coolen, advokaat Jean-Noël Louis ja advokaat Etienne Marchal, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada otsus, millega lõpetati hageja ametialase arengu aruande, mis katab ajavahemikku 1. juuli 2001 kuni 31. detsember 2002, koostamise menetlus ja lükati tagasi hageja poolt hindamiskomisjonile esitatud taotlus.
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja esitas hindamiskomisjonile taotluse, millega ta vaidlustas oma ametialase arengu aruande, nagu see oli kinnitaja poolt kinnitatud. Taotlus loeti hilinemisega esitatuks, kuna see esitati hiljem kui 5-tööpäevase tähtaja jooksul, mis oli ette nähtud kostja poolt vastuvõetud artiklite 43 ja 45 üldiste rakendussätete artiklis 7.
   Hageja vaidlustab otsuse tema taotluse tagasilükkamise ja aruande lõpliku kinnitamise kohta, väites, et vastavalt üldiste rakendussätete artikli 7 allmärkusele oleks 5 tööpäeva pikkune tähtaeg pidanud peatuma põhjusel, et hageja viibis kahenädalasel puhkusel, mis algas hindamise formaalsele kinnitamisele eelnenud päeval. Samas kontekstis viitab hageja ilmsele hindamisveale ja hea juhtimis- ja haldustava ning võrdse kohtlemise põhimõtete rikkumisele.